open-index/open-wikipedia-markdown huggingface dataset:
Must vengepuu

**Must vengepuu** (​*Millettia laurentii​*)​ on liblikõieline kaunviljaline lehtpuu, mis on pärit Aafrikast. Selle peamine levila on Kongo Vabariik, Kongo Demokraatlik Vabariik, Kamerun, Gabon ja Ekvatoriaal-Guinea. 

Must vengepuu eelistab kasvada soistel aladel. Rahvusvaheline Looduskaitseliit on kandnud liigi punasesse raamatusse elukohtade hävimise ja üleraie tõttu. ​Musta vengepuu puitu nimetatakse vengeks.

## Nimetus
Kõrgelt hinnatud puidu tõttu kutsutakse tihti ka seda puud lihtsalt lihtsalt vengeks, ehkki leidub muidki vengepuid (nt india vengepuu, kepi-vengepuu, sile vengepuu, panga-vengepuu). Rahvapäraselt nimetatakse venge puitu ka​ Aafrika roosipuuks, võltseebeniks, *dikela*'ks, *mibotu*'ks, *bokonge*'ks ja *awong*'iks.

## Kirjeldus
Must vengepuu kasvab enamasti 25–30 meetri kõrguseks ja tema tüve läbimõõt ulatub 1–1,2 meetrini. Kuid on leitud ka 50 meetri kõrgusi isendeid. Sellistel puudel on ligikaudu 20 meetri jagu sirget ja oksteta tüve, mille puit on väga kõrgelt hinnatud. Puidu koor on pruunikashall.

## Puit
Musta vengepuud iseloomustab väga omapärane tume värvus ja väljanägemine. Musta vengepuu sügav šokolaadipruun värvus on põimitud mustade läbijooksvate triipudega. Tume ja lihtsalt äratuntav ​venge värvitoon on tänapäeval kasutusel standardvärvitoonina mitmes rahvusvahelises värvisüsteemis. Lihtsalt õlitatud puidule on võimalik anda peaaegu täielikult tumeda läikega pind, mis teeb temast ühe alternatiivi eebenipuule. Tema lõhn on kergelt mõrkjas ja see on tuntav ainult puidu töötlemisel. Puit on raskesti töödeldav, nüristab terariistu. Pinnud tekivad kergelt ja lihvimisel on raske saavutada ühtlast pinda. Kare tekstuur, sirge ja ühtlane kiud, naturaalne läige. Töötlemata kujul on puit vastupidav mädanikule ja termiitidele. Venge puit on kallis ja puidu vähese kättesaadavuse tõttu hind aina kallineb.

### Füüsikalis-mehaanilised omadused
Venge puidu tihedus on 870 kg/m3 ja tugevus 8600 N. 

### Terviseohud
Kokkupuude puidu töötlemisel tekkiva peene saepuruga võib põhjustada astmat ja allergilist dermatiiti. Venge puidust on leitud 2,6-dimetoksü-p-bensokinooni, mis väikestes kogustes toimib küll bakterivastaselt, kuid suuremates kogustes on inimesele mürgine kontaktallergeen.
Endel Susi

**Endel Heinrich Susi** (16. august 1914 Tartu – 7. mai 1977 Peterborough, Ontario, Kanada) oli Eesti lennuväe lendur ja Teise maailmasõja ajal Suurbritannia lennuväe lendur.

1940. aastal okupeeris Nõukogude Liit Eesti. Uued võimud likvideerisid Eesti sõjaväe, vangistatud leitnant Endel Susi saadeti koos teiste Eesti sõjaväelenduritega Siberisse sunnitöölaagrisse. Saksamaa ja Nõukogude Liidu vahelise sõja puhkemisel õnnestus Susil koos kolme kaaslasega (Peeter Olt, Ants Liblikmaa ja Mihkel Kristiani) 1941. aastal seiklusrikas põgenemine Siberis asuvasse Poola sõdurite kogunemispunkti, mille poolakad olid inglaste ja venelaste nõusolekul asutanud. Kogunemispunkti koondati sõdureid, et moodustada läänerindel üksusi Hitleri Saksamaa vastu sõdimiseks. Põgenike Nõukogude Liidust väljapääsemiseks lisasid poolakad eestlastest lendurite nimedele poola lõpud ja nii õnnestus mehed poolakatena Teherani toimetada, kus inglased nad vastu võtsid. Eestlastele tehti ettepanek Suurbritannia kuninglikku lennuväkke astumiseks. Mehed toimetati Inglismaale, kus Endel Susile anti lendurkapteni aukraad ja ta nimetati lenduriks de Havilland Mosquito lennukile.

## Viited

## Välislingid
*Ohvitseride andmekogu
Toshimitsu Motegi

**Toshimitsu Motegi** (jaapani keeles 茂木 敏充 *Motegi Toshimitsu*; sündinud 7. oktoobril 1955 Ashikagas Tochigi prefektuuris) on Jaapani poliitik, ta kuulub Liberaaldemokraatliku Partei ridadesse. Ta oli aastatel 2012–2014 Jaapani majandus-, kaubandus- ja tööstusminister. 11. septembrist 2019 kuni 4. novembrini 2021 oli ta Jaapani välisminister.

Ta lõpetas Tōkyō Ülikooli, seejärel täiendas ennast Harvardi ülikooli juures asuvas *John F. Kennedy School of Government*'is, kust sai magistrikraadi.

Ta oli 26. detsembrist 2012 kuni 2. septembrini 2014 Jaapani majandus-, kaubandus- ja tööstusminister.

1. juulil 2021 külastas ta esimese Jaapani välisministrina Eestit.

## Viited
Mati Tusov

**Mati Tusov** (14. september 1967 – 7. september 2019) oli eesti kinnisvaraettevõtja.

Ta on lõpetanud Põlva Keskkooli ning alustas ettevõtlusega 1990. aastate algul.

Infopanga andmetel kuulus talle kinnisvarafirma Raldon, osalus Järvevana kvartalis ja ettevõte Krono Consult. Ta on olnud Oliver Kruuda parem käsi kinnisvaraarenduses. 

Tusovile kuulus mitu kinnistut Tallinnas vana Kalevi kommivabriku piirkonnas.

2003. aastal sõlmis Oliver Kruudale kuulunud AS Kalev tagasiostuõigusega müügilepingu kommivabriku Kalev tootmishoone ja selle juurde kuuluva teenindusmaa mõttelise osa müümiseks 5,6 miljoni euro eest Tusovi osaühingule Raldon.

Tusovi ettevõte maksis müüjale Kalev Real Estate Companyle (Kalev REC) ostusumma 4,5 miljonit eurot, saades sellega kaasa ligi 24 miljoni eurose laenukoormuse. Tehinguga võttis ostja endale ka kuni 5,8 miljoni euro suuruse investeerimiskohustuse tulevikus Tallinna politseiprefektuurile üleantavate ruumide parendamiseks.

2008. aastal ostis tema ettevõte OÜ Raldon Tallinnaga viie kooli remondis ning nende edasises haldamises ja rentimises kokku leppinud osaühingu BCA Center.

Linnaga sõlmitud lepingu kohaselt sai BCA iga kooli eest järgneva 30 aasta jooksul aastas umbes 639 000 eurot renditulu. Inflatsioonilisa arvestades oli oodatav kogutulu umbes 128 miljonit eurot.

2011. aastal müüs Tusovi firma 15,4 miljoni euro eest Pärnu maanteel asunud büroohooned. Oma tuntuima kinnisvaratehingu tegi koos Oliver Kruudaga, rentides Kalevi vana tehasehoone politseile. 

Kui Eesti Energia kolis 2013. aastal kõik oma kontoritöötajad ühte uhiuude kontorihoonesse, sai energiafirmast Mati Tusovi ettevõtte Raldon Arendus pikaajaline rentnik.

2012. aastal oli Tusov Äripäeva Rikaste TOPis 13 miljoni eurose varandusega 163. kohal. 

Jaanuaris 2019 avastati Tusovil rutiinse tervisekontrolli käigus raske haigus, millesse ta suri 7. septembril 2019.
Veiko Siimar

**Veiko Siimar** (sündinud 6. detsembril 1941 Nõmmel Tallinnas) on eesti ujuja. 

Ta võistles meeste 100 meetri seliliujumises Nõukogude Liidu koondises 1960. aasta suveolümpiamängudel. Rooma olümpiamängude finaalis ujus ta välja kaheksanda koha. 1962. aasta Euroopa meistrivõistlustel Leipzigis võitis ta NSV Liidu koondise koosseisus hõbemedali 4x100 m kombineeritud teateujumises. 1960. aastal tuli Siimar 100 m seliliujumises NSV Liidu meistriks ja 1962. aastal sai samal distantsil hõbemedali. 1961. aastal võitis ta 200 m seliliujumises NSV Liidu meistrivõistlustel pronksmedali. 1961. ja 1962. aastal kuulus ta Euroopa rekordi ujunud Nõukogude Liidu võistkonda 4x100 m kombineeritud teateujumises.

## Elulugu
Veiko Siimar kasvas koos aasta võrra vanema vennaga Tallinnas Nõmmel Nurme tänaval. Sealt kolis perekond Siimar Rahumäele. Ujuma õppis Veiko Siimar 1954. aastal 13-aastaselt, kui treener Eduard Takker ta Nõmme spordikooli ujumistrenni kutsus. 1958. aastal võeti Siimar Eesti koondisse ja suure läbimurde sooritas ta 1959. aastal Komsomolskaja Pravda auhinnavõistlusel, kus tuli neljandaks. Pärast edukat etteastet pääses ta NSV Liidu koondisse. Esimest korda välismaal võistles Siimar Ungaris 1959. aastal. Samuti võistles ta Saksa DV-s. 1960. aastal lõpetas ta keskkooli ja võitis Moskvas Komsomolskaja Pravda võistluse NSV Liidu rekordiga. Suveolümpial Roomas läbis Siimar 100 meetri selilidistantsi nii eel-, poolfinaal- kui ka finaalujumises täpselt sama ajaga – 1.04,6. Ta pidi veel ujuma 4 x 100 meetri kombineeritud teateujumises, aga sellest Siimar loobus, sest ei näinud sealt medalit tulemas.

Pärast Rooma olümpiat muudeti ujumises programmi ja Siimari trumpala võeti kavast välja, selle asemele pandi kaks korda pikem distants. Võistlemas käidi tihti Saksa DV-s, kuni neli korda aastas. Pärast Rooma olümpiat kuulus Veiko Siimar veel kolm aastat NSV Liidu koondisse, mille jooksul ta rekordeid püstitas: 1960‒1961 parandas ta 100 meetri seliliujumises NSV Liidu rekordit kolm korda, 1960 krooniti ta samal distantsil liidu meistriks, 1961 sai ta kaks korda pikemal võistlustel pronksi ja 1962. aastal 100 meetris hõbeda. 1961. ja 1962. aastal kuulus Veiko 4 x 100 meetri kombineeritud ujumises Euroopa rekordi püstitanud NSV Liidu võistkonda. 1962. aasta EMil sai ta samal alal hõbemedali.

Sügisel 1960 astus Veiko Siimar Tallinna Polütehnilisse Instituuti, mille lõpetas 1966. aastal elektromehaanikainsenerina ning jäi kateedri juhataja ettepanekul kõrgkooli tööle. 1974. aastal sai temast tehnikakandidaat. Siiman töötas 1976‒1979 Alžeerias Orani teadus- ja tehnoloogiaülikoolis õppejõu ning 1986‒1990 Tuneesias Tunise tehnikaülikooli elektrotehnikateaduskonna dekaanina. Välismaale pääsemiseks läbis ta Moskva komisjoni ja tudeeris Leningradi ülikoolis.

## Isiklikku
Veiko Siimari isa töötas geodeedina ja ema raamatupidajana. Isa vanemad viidi Siberisse, kus Veiko vanaisa ka suri.

Veiko Siimar on abielus, paaril on pojad Sven (1967), Ivar (1969) ja Janno (1979).

## Viited

## Välislingid
*
* 
*Olümpiaujuja Veiko Siimar: juubelit tähistame Roomas!
Madison Avenue

**Madison Avenue** on New Yorgi keskse linnaosa Manhattani tänavajoonestikus püstsirge edela-kirdesuunaline tee (avenüü), mis kulgeb Park Avenue ja Fifth Avenue vahel.

## Vaata ka
*Metropolitan Life Insurance Company Tower
*DuMont Building
*Fuller Building ‎ 
*All Saints Church
*Komisjonäride 1811. aasta planeering
Lexington Avenue

**Lexington Avenue** on New Yorgi keskse linnaosa Manhattani tänavajoonestikus püstsirge edela-kirdesuunaline tee (avenüü). See kulgeb Third Avenue ja Park Avenue vahel, ulatudes Gramercy Parki haljasalast (East 21st Streeti tänavast) kuni East 131st Streeti tänavani.

Avenüü ääres asub näitena üks linna sadadest kõrghoonetest Chrysler Building.

## Vaata ka
*Komisjonäride 1811. aasta planeering
MetLife Building

**MetLife Building** on 59 korrusega pilvelõhkuja, mis asub Midtown Manhattanil Park Avenuel. 246,3 meetri kõrgune ehitis valmis 1963. aastal, pärast neli aastat kestnud tarindustöid arhitektibüroo Emery Roth & Sons ning arhitektide Pietro Belluschi ja Walter Gropiuse koostööprojekti järgi. See on New Yorgi üks massiivsemaid hooneid.

Kõrghoone algne nimi oli **Pan Am Building**, kuna seal asus kuni 1991. aastani opereerinud lennundusettevõtte Pan American World Airways peakorter. 

## Vaata ka
*MetLife Tower

## Välislingid
Jesse Puljujärvi

**Jesse Puljujärvi** (sündinud 7. mail 1998 Älvkarlebys) on Rootsis sündinud Soome jäähokimängija, kes mängib NHL-i klubis Edmonton Oilers ründajana paremäärel.

Ta debüteeris Soome kõrgliigas hooajal 2014–15 Oulun Kärpäte meeskonnas.

2016. aastal valiti ta NHL-i ''draft''is Oilersi poolt neljanda valikuna. 2016. aasta juulis sõlmis ta Oilersiga kolmeaastase lepingu. Debüüdi NHL-is tegi ta 2016–17 hooaja esimeses mängus Calgary Flamesi vastu, kuid see jäi ka tema ainsaks väravaks sel hooajal NHL-is. Alates jaanuarist mängis ta Oilersi farmklubi Bakersfield Condorsi ridades AHL-is. Hooajal 2017–18 kogus Puljujärvi NHL-is 20 punkti (12+8), kuid järgmisel hooajal vaid üheksa punkti (4+5).

2019. aastal naasis ta Oulun Kärpäte juurde. 2020. aasta oktoobris sõlmis ta Oilersiga uuesti kaheaastase lepingu.

2016. aastal tuli ta Soome kuni 20-aastaste koondisega juunioride maailmameistriks. Ta oli turniiril resultatiivseim mängija (5+12) ning valiti turniiri väärtuslikumaks mängijaks, parimaks ründajaks ja turniiri sümboolsesse koosseisu.

## Viited

## Välislingid
* Jesse Puljujärvi NHL.com lehel
* Jesse Puljujärvi hockeydb.com lehel
Janne Pesonen

**Janne Tapani Pesonen** (sündinud 11. mail 1982 Suomussalmis) on endine Soome jäähokimängija (vasak ääreründaja).

Ta debüteeris Soome kõrgliigas Oulun Kärpäte meeskonnas hooajal 2001–2002. Hooaegadel 2003–04, 2004–05, 2006–07 ja 2007–08 tuli ta klubiga Soome meistriks. Hooajal 2003–04 oli Soome liiga resultatiivseim uustulnukas (17+13). Hooajal 2006–07 pälvis ta väljalangemismängudele parimale mängijale antava Jari Kurri auhinna. Hooajal 2007–08 oli ta liiga suurim väravakütt (34 väravat) ja resultatiivseim mängija (34+44). Hooaegadel 2006–07 ja 2007–08 valiti ta Soome kõrgliiga hooaja sümboolsesse koosseisu.

2004. aastal valis Mighty Ducks of Anaheim ta NHL-i ''draft''is 269. valikuna. Karjääri jooksul on ta Põhja-Ameerikas mänginud vaid hooajal 2008–09, kui ta mängis AHL-i klubis Wilkes-Barre/Scranton Penguins ja seitse mängu NHL-i klubi Pittsburgh Penguinsi meeskonnas.

Hiljem mängis ta KHL-i klubis Kaasani AK Bars (2009–2011, 2012–2014), Soome kõrgliigaklubis HIFK (2011–12), Rootsi kõrgliigaklubides Skellefteå AIK (2015–2016) ja Växjö Lakers (2017–2019) ning Šveitsi kõrgliigaklubis HC Ambrì-Piotta (2016–17). Hooajal 2009–10 võitis ta AK Barsiga Gagarini karika ja tuli hooajal 2017–18 Växjö Lakersiga Rootsi meistriks. 2019. aastal naasis ta Oulun Kärpäte meeskonda.

2011. aastal tuli ta Soome jäähokikoondise koosseisus maailmameistriks.

Sportlaskarjääri lõpetas Pesonen 2020. aastal.

## Viited

## Välislingid
* Janne Pesonen KHL.ru lehel
* Janne Pesonen NHL.com lehel
* Janne Pesonen hockeydb.com lehel
Isu keel

**Isu keel** ehk **isubu keel** on Nigeri-Kongo keelkonna bantu keelte hulka kuuluv keel, mida räägivad isud Kamerunis.

2006. aastal oli isu keele kõnelejaid 800.

## Viited
Moritz (suguvõsa)

**Moritz** oli Altmargist Ziegenhagenist pärit literaadisuguvõsa.

## Suguvõsa liikmeid
*Johann Christian Friedrich Moritz (1741−1795), Rõngu ja Tarvastu pastor, Riia lütseumi direktor
*Johann Christian David Moritz (1768−1799), Tori ja Tarvastu pastor
*Friedrich Gottlieb Moritz (1769−1833), Urvaste pastor, Võru praostkonna praost
*Ludwig Wilhelm Moritz (1777−1830), Tartu-Maarja pastor, Tartu ülikooli eesti keele lektor
*Friedrich Ernst Moritz (1803−1857), Rõngu ja Peterburi Anna koguduse pastor, pedagoog
*Paul Heinrich Arnold Moritz (1821−1902), filosoofiadoktor, Tiflisi observatooriumi asutaja ja esimene direktor
*Karl Johann Emanuel von Moritz (1836−1908), tõeline riiginõunik, arst, Peterburi Aleksandri hospidali asutaja ja direktor, arstiteadusliku nädalakirja asutaja ja toimetaja
*Friedrich Erwin Moritz (1842−1907), Riia linnavolinik, Balti Konstitutsioonilise Partei esimees, Riigiduuma liige, mõisaomanik
*Friedrich Alexander Wilhelm Moritz (1861−1936), kindralleitnant, polgu- ja diviisikomandör, kaardiväekorpuse staabiülem, Jelizavetgradi ratsaväekooli ülem
*Friedrich Ferdinand Moritz (1866−1947), maalikunstnik, Riia Polütehnikumi dotsent
*Oswald Viktor Emanuel von Moritz (1873−1920), arst, Peterburi Aleksandri hospidali direktor
*Arthur Wilfried von Moritz (1880−1940), Liivimaa rüütelkonna peametsaülem
*Friedrich Erwin Burchard Moritz (1867−1934), keemiamagister, Tallinna Mayeri vabriku direktor
*Nikolai Ernst Erwin Moritz (1905−1939), riigiteaduse doktor, statistik
*Hugo Leo Andreas Moritz (1906−1951), Rigaschen Rundschau toimetaja

## Moritzi suguvõsa mõisavaldused
*Liivimaa läti distrikt:
**Jaunāmuiža (*Neuhof*) (1880−1900)

## Kirjandus
*Moritz, Friedrich Oswald. *Stammliste der Familie Moritz*. – Baltische Familiengeschichtliche Mitteilungen. Jhrg. 6. 12. März 1936. Nr 1. Tartu: 1936. Lk 1-9.

## Välislingid
*Moritzi suguvõsa genealoogia
Gilbert Brulé

**Gilbert Jean Marco Brulé** (sündinud 1. jaanuaril 1987 Edmontonis) on endine Kanada jäähokimängija (keskründaja).

Ta alustas jäähoki mängimist British Columbia Hockey League'is. 2003. aastal liitus ta Western Hockey League'i (WHL) klubiga Vancouver Giants. Hooajal 2003–04 pälvis ta WHL-i hooaja parimale uustulnukale antava Jim Piggott Memorial Trophy. Hooajal 2005–06 tuli ta Giantsiga WHL-i meistriks. Brulé oli sel hooajal väljalangemismängude suurim väravakütt (16 väravat) ja resultatiivseim mängija (30 punkti) ning ta valiti väljalangemismängude väärtuslikumaks mängijaks.

2005. aastal valis Columbus Blue Jackets ta NHL-i ''draft''is kuuenda valikuna. NHL-is debüteeris ta Blue Jacketsi meeskonnas hooajal 2005–06. Blue Jacketsi meeskonnas mängis ta kokku kolmel hooajal. NHL-is on ta kolmel hooajal mänginud veel Edmonton Oilersis (2008–2011) ja kahel hooajal Phoenix Coyotesis (2011–12 ja 2013–14). NHL-i tööseisaku ajal hooajal 2012–13 mängis ta Šveitsi kõrgliigaklubis ZSC Lions.

Aastatel 2014–2020 mängis Brulé KHL-i klubides: hooajal 2014–15 Jekaterinburgi Avtomobilistis, 2015–16 ja 2016–17 Zagrebi KHL Medveščakis, hooaja 2016–17 teises pooles Nižnekamski Neftehimikis, hooaja 2017–18 esimeses pooles Tšeljabinski Traktoris, hooaja 2017–18 teises pooles Kunluni Red Staris, hooajal 2018–19 Novosibirski Sibiris ning hooajal 2019–20 taas Kunluni Red Staris.

Tema jäähokimängijakarjääri viimaseks klubiks jäi hooajal 2020/21 Poola klubi Oświęcimi TH Unia.

2018. aasta taliolümpiamängudel võitis ta Kanada jäähokikoondise koosseisus pronksmedali.

## Välislingid
* Gilbert Brulé KHL.ru lehel
* Gilbert Brulé NHL.com lehel
* Gilbert Brulé hockeydb.com lehel
Muusikasemiootika

**Muusikasemiootika** (inglise keeles *musical semiotics*) on semiootika haru, milles tegeldakse muusikalise märgi tähenduse uurimisega.
U.S. Route 9

**U.S. Route 9** (**US 9**) on lõuna-põhjasuunaline maantee Ameerika Ühendriikide loodeosas, osa United States Numbered Highway Systemist. See läbib kolme osariiki: Delaware'i, New Jerseyt ja New Yorgi osariiki. Route 10 kõrval on see riigi üks kahest parvlaevaühendusega maanteest. Maantee lõppeb tupikuna Kanada piiril. Maantee lõunapoolseim punkt asub Delaware'i osariigis Laureli linnas, kus see ristub maanteega Route 13.

New Yorgist lähtuv Broadway liitub maanteega Westchesteri maakonnas Sleepy Hollow' külas.
Valter Rummel

**Valter Rummel** (9. mai 1929 Saka küla, Järve vald, Jõhvi kihelkond, Virumaa – 7. september 2019)  oli eesti tõlkija ja toimetaja.

Ta lõpetas 1948. aastal Jõhvi 1. Keskkooli ja 1953. aastal Tartu Riikliku Ülikooli inglise filoloogina.

Ta töötas Eesti Riiklikus Kirjastuses, hiljem Valguses ja Koolibris. 

## Looming
Rummel toimetas inglise keele õpikuid ning tõlkis vene keelest ajalooõpikuid, pedagoogilist ja filmialast kirjandust. Samuti tõlkis ta eesti keelde lastekirjanduse klassikasse kuuluvaid ingliskeelseid teoseid:

*Mark Twaini "Prints ja kerjus";
*Alan Alexander Milne'i "Karupoeg Puhh";
*Rudyard Kiplingi "Džungliraamat";
*Daniel Defoe "Robinson Crusoe";
*Joel Chandler Harrise "Onu Remuse lood", mille esitamisega võitis südameid näitleja Tõnu Aav;

*Bram Stokeri "Dracula" 1. raamat.

## Viited

## Kirjandus
*Ants Haljamaa. "Rummel, Valter". // Eesti kirjarahva leksikon. Tallinn 1995. Lk 480
Tauno Loodus

**Tauno Loodus** (sündinud 13. septembril 1979 Kuressaares) on turundaja ja ettevõtja. 

## Haridus
Tauno Loodus on lõpetanud 1997. aastal Kuressaare Gümnaasiumi, 2001. aastal Lahti Polütehnilise Instituudi ja 2002. aastal Tallinna Tehnikaülikooli. 

## Töökohad
*1997 OÜ Aleksmar müügiesindaja
*1998 Hewlett Packard promootor
*1998 Eesti Käsipalliliit peasekretär
*2001 Eesti Olümpiakomitee turundusjuht
*2002 Event Masters asutaja, juhataja
*2010 Zavod BBDO tegevjuht
*2019 Event Masters strateegiajuht

## Ettevõtlus
2000. aastate alguses, kui Tauno Loodus töötas Eesti Olümpiakomitee turundusjuhina, tuli tal tegeleda spordiaasta lõpetamise ürituse korraldamisega. Sellest tekkis idee hakata ise tegelema ürituskorraldusega ja sündis Event Masters. 

Tauno Loodus kuulub enam kui kümne organisatsiooni juhatusse. Looduse ettevõtetest võiks välja tuua reklaamiagentuuri DDB Eesti OÜ, digiagentuur Punk Digital OÜ, üritusturundusagentuuri Event Masters OÜ ning Zavod BBDO OÜ, mille juhatuse liige ning tegevjuht ta on olnud alates aastast 2010 ning mis on tema juhtimise all võitnud hulgal auhindu nii Eestist kui välismaal. 

## Sport
Tema meelisaladeks on tennis ja golf, varem ka jalgpall ja pikamaajooks. 2006. aastal mängis Tauno Loodus Eesti Meistrivõistlustel IV liigas kokku kolmes kohtumises.

* IGFR International World Championship 2006 (Rotary Golfi maailmameistrivõistlused) – I koht
* Saaremaa Kolme Päeva Jooks (10 km) 17.10.2014 – 363. koht
* Saaremaa Kolme Päeva Jooks (16,2 km) 18.10.2014 – 424. koht
* Saaremaa Kolme Päeva Jooks (16 km) 19.10.2014 – 364. koht
* Tallinna Maraton 2014 – 1649. koht (M35-39)

## Liikmesus

Tauno Loodus on RAM kooli arengufondi töögrupi liige, Eesti Pereettevõtjate Liit (klubiteenistuse juht), Tallinna Vanalinna Rotary Klubi. 

## Isiklikku
Tauno Loodus on abielus, tal on kaks last. 

### Hobid

Tauno Loodusel on väikelaeva kapteni luba ja jahirelvaluba. 

## Viited

## Välislingid
*Tauno Loodus: paadunud optimist turundusturul Äripäev, 7. aprill 2009
Kalda (perekonnanimi)

**Kalda** on eesti perekonnanimi. 

2019. aasta 1. jaanuari seisuga oli Eestis perekonnanimi Kalda 924 inimesel (434 mehel ja 490 naisel). Perekonnanimede levikult on Kalda 86. kohal (meeste puhul 85. ja naiste puhul 82. kohal).  Levinuim on see Järva maakonnas, kus seda on 10 000 elaniku kohta 15,95.

## Nime kandjaid
*Aino Kalda, eesti botaanik (1929–)
*Anti Kalda, eesti farmakoloog (1965–)
*Eduard Kalda, eesti vaimulik (1907–1985)
*Elo Kalda, eesti kandlemängija (1977–)
*Erik Kalda, eesti ajakirjanik (1969–)
*Helle Kalda, Eesti poliitik (1950–)
*Hillar Kalda, eesti arst ja poliitik (1932–) 
*Indrek Kalda, eesti muusik (1960–)
*Jaan Kalda, eesti füüsik (1963–)
*Janek Kalda, eesti jalgpallur (1978–)
*Katarina Kalda, eesti seltskonnategelane (1972–)
*Katrina Kalda, eesti kirjanik (1980–)
*Madde Kalda, eesti kirjanik (1903–1984) 
*Maie Kalda, eesti kirjandusteadlane (1929–2013)
*Martti Kalda, eesti indoloog (1973–)
*Piret Kalda, eesti näitleja (1966–) 
*Romeo Kalda, eesti kurjategija (1974–)
*Ruth Kalda, eesti arstiteadlane (1965–)

## Viited
Kaherattaline aiatraktor

**Kaherattaline aiatraktor** ehk **motoplokk** on ilma kere ja istmeta kerge kaherattaline traktor. Juhitakse juhtkangidega. Traktori külge võib ühendada näiteks haagise, mullafreesi, saha, adra, niiduki või muu töövahendi.


2011 Dec Bangladesh 014.JPG|12 hj traktor Bangladeshis seitsmekümne 80&#160;kg kaaluva riisi
Стольне IMG 0652 10 мотоблок.JPG|Poolhaagisega traktor
Bungartz U1D.JPG|Adraga traktor


## Vaata ka
* Tiisel
* traktor
* T-16 (iseliikuv šassii)

## Viited
Andres Kull (tippjuht)

**Andres Kull** (sündinud 26. juulil 1970) on eesti tippjuht.

Üle 20 aasta on ta töötanud Postimees Grupi ettevõtetes, aastatel 1997–2025 oli ta AS-i Kroonpress direktor ja juhatuse esimees. 

1. jaanuarist 2019 kuni 13. septembrini 2019 oli Kull ühtlasi ka AS-i Eesti Meedia juhatuse esimees.

## Viited
Ketlin Oja

**Ketlin Oja** (aastast 2025 **Ketlin Riitmuru**, sündinud 4. aprillil 1997) on eesti baleriin. 

Ta alustas klassikalise balleti õppimist Ida Tantsukoolis (2003–2013). 2015. aastal lõpetas ta Tallinna Balletikooli (õpetajad Tiiu Randviir, Age Oks, Kaie Kõrb, Viesturs Jansons, Irina Härm, Kristin Pukka jpt). 

Ketlin Oja on täiendanud end mitmes meistriklassis ja suvekursustel. Ta asus Eesti Rahvusballetti tööle 2015. aastal ja 2018. aasta sügisel sai temast seal nooremsolist ja 2020. aastast solist.

## Rollid

*Pjotr Tšaikovski Odette/Ottilie, kaks suurt luike ja *pas de trois* („Luikede järv“)
* Lumekuninganna ja Dražeehaldjas („Pähklipureja“)
* Sinilinnu *pas de deux*, Siirusehaldjas („Uinuv kaunitar“)
* Noor Blanche (Meckleri/Ochoa/Salemi „Tramm nimega Iha“)
* külarahva *pas de deux* (Adami „Giselle“)
* III variatsioon ja *Grand pas d’action* (Minkuse „Bajadeer“)
* Roheline paar (Toomas Eduri „Vaikivad monoloogid“)

### Väiksemad rollid

*Eduard Tubina „Kratt“
*Mutso „Kaja“
*Helimetsa „Lõng“ ja „Aeg“
*Cranko „Onegin“
*Schiavoni „Medea“
*Sergei Prokofjevi „Tuhkatriinu“

## Tunnustus

*2013 Liepaja Balletifestival - *Grand Prix*
*2013 III auhind Spoleto rahvusvahelisel tantsuvõistlusel juunioride kategoorias
*2016 Klaudia Maldutise stipendium
*2018 Eesti Balletiliidu stipendium silmapaistvale tantsijale
*2020 Kristallkingakese auhind
*2020 Harjumaa teatripreemia
*2025 Eesti Teatriliidu balletiauhind Blanche rolli eest lavastuses "Tramm nimega Iha" ja nimiosa eest lavastuses "Giselle" (mõlemad Eesti Rahvusballett)
Adam Cracknell

**Adam Cracknell** (sündinud 15. juulil 1985 Prince Albertis Saskatchewanis) on Kanada jäähokimängija, kes mängib AHL-i klubis Bakersfield Condors ründajana paremäärel.

Ta alustas klubikarjääri Western Hockey League'i klubis Kootenay Ice.

2004. aastal valis Calgary Flames ta NHL-i ''draft''ist 279. valikuna. NHL-is debüteeris ta alles hooajal 2010–11 St. Louis Bluesi meeskonnas. Enne seda mängis ta ECHL-is ja mitmes AHL-i klubis. Bluesis mängis ta kokku neljal hooajal.

NHL-is on Cracknell mänginud veel Columbus Blue Jacketsis (2014–15), Vancouver Canucksis (2015–16), Edmonton Oilersis (2015–16), Dallas Starsis (2016–17 ja 2017–18), New York Rangersis (2017–18) ja Anaheim Ducksis (2018–19).

2019. aasta juulis liitus ta KHL-i klubiga Kunluni Red Star, mis oli tema esimene klubi väljaspool Põhja-Ameerikat. Põhja-Ameerikasse naasis ta 2020. aasta septembris.

## Välislingid
* Adam Cracknell KHL.ru lehel
* Adam Cracknell NHL.com lehel
* Adam Cracknell hockeydb.com lehel
Jean-Baptiste Djebbari

**Jean-Baptiste Djebbari** (sündinud 26. veebruaril 1982 Melunis) on Prantsusmaa poliitik. Ta on 3. septembrist 2019 Prantsusmaa transpordiminister.

Ta on lõpetanud kõrgkooli École nationale de l'aviation civile.

## Viited
U.S. Route 1

**U.S. Route 1** ehk **U.S. Highway 1** (**US 1**) on oluline põhja-lõunasuunaline maantee Ameerika Ühendriikide idarannikul, osa United States Numbered Highway System'ist. Selle pikkus on 3813 kilomeetrit (2369 miili). Maantee läbib kõiki idaranniku osariike, kokku 14 osariiki ja Columbia ringkonda.

Maantee saab alguse Florida osariigi lõunatipust Mehhiko lahe rannikult Key Westist ja lõpeb Kanada piiril Maine'i osariigis Fort Kentis. Route 1 on USA kõige pikem põhja-lõunasuunaline maantee. Route 1 kulgeb suures ulatuses paralleelselt kiirteega Interstate 95, kuigi Route 1 kulgeb Florida linna Jacksonville'i ja Virginia osariigi linna Petersburgi vahel kaugemal sisemaal. Maantee ühendab peaaegu kõiki idaranniku suurlinnu, mille hulka kuuluvad Miami, Jacksonville, Richmond, Washington, Baltimore, Philadelphia, New York, Boston ja Portland.

Maantee rajati 1926. aastal ja see järgis suures osas originaalselt Atlantic Highway'd. Pärast kiirteede süsteemi rajamist sai 1960. aastate lõpus tähtsaimaks põhja-lõunasuunaliseks liiklusteeks Interstate 95.
Pukk

**Pukk** on eesti perekonnanimi. 

2019. aasta 1. jaanuari seisuga oli Eestis perekonnanimi Pukk 902 inimesel (452 mehel ja 450 naisel). Perekonnanimede levikult on Pukk 89. kohal (meeste puhul 76. ja naiste puhul 97. kohal). Levinuim on see Saare maakonnas, kus seda on 10 000 elaniku kohta 11,83.

## Nime kandjaid
*Aapo Pukk, eesti kunstnik (1962–)
*Arnold Pukk, eesti aiandusteadlane (1930–) 
*Holger Pukk, eesti kirjanik (1920–1997)
*Kersti Pukk, eesti tekstiilikunstnik (1948–2011) 
*Martti Pukk, eesti jalgpallur (1977–)
*Otto Pukk, Eesti poliitik (1900–1951) 
*Priidu Pukk, eesti tehnikateadlane (1943–)
*Reet Pukk, eesti arvutiteadlane (1934–) 
*Tauno Pukk, eesti ajaloolane (1957–1983)
*...

## Viited
Nõukogude Liidu ja Saksa DV maavõistlus kergejõustikus

**Nõukogude Liidu ja Saksa DV kergejõustiku maavõistlused** olid kergejõustiku maavõistlused Nõukogude Liidu ja Saksa DV vahel aastatel 1967–1990.

NSV Liidu ja Saksa DV maavõistluste traditsioon algas 1967. aastal Saksa DV-s tollases Karl-Marx-Stadtis toimunud võistlusega (1961 ja 1963 võistlesid omavahel Vene NFSV ja Saksa DV). 1970. aastatel toimus võistlus ka kolmikmaavõistlusena Poola või Soome koondisega. Alates 1979 toimus võistlus taas vaid NSVL-i ja Saksa DV vahel. Kokku toimus maavõistlus 17 korda, meeste seas jäid võidud skooriga 13-4 Nõukogude Liidule ja naiste seas skooriga 11-5 Saksa DV koondisele. Kokkuvõttes oli võitudega 10-7 parem Saksa DV. Reeglina esindasid igal alal kumbagi riiki kaks võistlejat ja teatejooksudes üks võistkond.

## Maavõistlused

## Vaata ka
*1986. aasta Nõukogude Liidu ja Saksa DV maavõistlus kergejõustikus
Parts

**Parts** on eesti perekonnanimi.

2019. aasta 1. jaanuari seisuga oli Eestis perekonnanimi Parts 831 inimesel: 388 mehel ja 443 naisel. Perekonnanimede levikult on Parts meeste puhul 102. kohal ja naiste puhul 99. kohal. Perekonnanime Parts kandja oli keskmiselt 43 aasta vanune (mediaanvanus oli 43). Perekonnanimi Parts on levinuim Tartu maakonnas, kus neid on maakonna 10 000 elaniku kohta 13,35.

## Nime kandjaid
*Adolf Gustav Parts, Eesti füsikokeemik (1904–1996)  
*Aldur Parts, eesti vaimulik (1912–1987)
*Anton Parts, eesti geograaf ja kodu-uurija (1891–1963)
*Eve Parts, eesti majandusteadlane (1970–)
*Henn Parts, eesti rohuteadlane ja ravimikeemik (1880–1946)
*Innari Parts, eesti tehnikateadlane (1940–2003)
*Jaan Parts, eesti loomakasvatusteadlane ja teadusorganisaator (1922–1999)
*Juhan Parts, Eesti poliitik (1966–) 
*Kaarel Parts, eesti õigusteadlane ja ühiskonnategelane (1873–1940)
*Kaie Parts, eesti metallikunstnik (1940–) 
*Karl Parts, Eesti sõjaväelane (1886–1941)
*Koit Parts, eesti majandusteadlane (1954–) 
*Laine Parts, eesti biokeemik ja toitumisteadlane (1971–) 
*Merle Parts, Eesti kohtunik (1967–) 
*Priit-Kalev Parts, eesti rahvusliku puutöö meister (1972–) 
*Tiia-Ene Parts, eesti keemik (1943–)
*Valev Parts, eesti loomaarstiteadlane (1937–2011)
*Viia Parts, eesti majandusteadlane (1968–)
*Ülo Parts, eesti füüsik ja tehnoloogiaekspert (1964–)
*...

## Viited
Mola hertsog

**Mola hertsog** (duque de Mola) oli Hispaani grandi aadlitiitel, mille Francisco Franco andis 18. juulil 1948 postuumselt Emilio Molale, kes langes Hispaania kodusõjas 3. juunil 1937.

Mola hertsogid:
*I Mola hertsog Emilio Mola
*1948–2009 II Mola hertsog Emilio Mola y Bascón
*2009–2022 III Mola hertsog Emilio Mola y Pérez de Laborda
Lake Oswego

**Lake Oswego** ('Oswego järv') on linn Oregoni osariigis, peamiselt Clackamasi maakonnas, väikeste osadega ulatudes naabruses asuvatesse Multnomah' ja Washingtoni maakonda. Linn asub Portlandist umbes 8 miili (13 km) lõuna pool ja ümbritseb 405-aakrist (164 ha) Oswego järve. Linn asutati 1847. aastal ja liideti Oswegoga 1910. aastal. Linn oli Oregoni rauatööstuse keskus 19. sajandil ja on täna Portlandi eeslinn. 2010. aasta rahvaloenduse seisuga oli linnas kokku 36 619 elanikku, see on 3,8% rohkem kui 2000. aastal (35 278 elanikku).
Noot (väljaanne)

**Noot** ehk **noodiväljaanne** ehk **nooditrükis** ehk **partituur** (inglise keeles *sheet music*, saksa keeles *Musikalien*, soome keeles *partituurimusiikki*) on muusika avaldumisvorm noodikirjas. 

Noot võib olla: 
* visand – helilooja tegevuse kirjalik tulemus, millel puudub lõpetatud heliteose staatus.
* muusikakäsikiri – vastandina trükitule käsitsi kirjutatud noot. 
* partituur – noot, milles on kirjas heliteose kõik partiid.
* partii – noot, milles on kirjas ainult ühe või mõnede muusikainstrumentide mängitav osa heliteosest kui tervikust. 
* orkestrimaterjal – heliteose kõigi partiide komplekt.
* partitsell – partituuri erivorm, milles on kogu heliteoses esinev muusikaline materjal on tihendatud kujul võimalikult vähestel noodijoonestikel. 
* klaviir – partituur, milles mõnede või kõigi muusikainstrumentide partiid on ette nähtud esitamiseks klaveril.
* kooripartituur – partituur, milles on kirja pandud koori kõigi häälte partiid.

Juba muistses Lähis-Idas ja Vana-Kreekas kasutati mälu abivahendina muusika ülesmärkimiseks noodikirja märke. 9. sajandi paiku hakkasid kristlikud mungad kirjutama muusikat pärgamendilehtedele. Paberit hakati muusika ülesmärkimiseks kasutama umbes 1150. aastate paiku. Kui 15. sajandi keskel jõudis Euroopasse trükikunst, hakkasid laiemalt levima ka nooditrükised. Noodikirja märgid graveeriti tina- või vaskplaatidele, mis kaeti trükivärviga ja pressiti vastu paberit. See mahukas töö jäi valdavaks kuni noodigraafika tarkvara kasutuselevõtuni 1970. aastate keskel. Arvuti abil oli võimalik muusikat üles kirjutada kiirelt ja täpselt ning näha kohe lõplikku tulemust.

## Vaata ka
*noodikiri
James E. Sullivani auhind

**James E. Sullivani auhind** (James E. Sullivan Award), mida annab välja Amatööride Kergejõustikuliit (AAU), loodi eesmärgiga tunnustada USA mitteprofessionaalsete sportlaste panust ja saavutusi. Seda antakse välja igal aastal aprillis Ameerika Ühendriikide silmapaistvamale amatöörsportlasele.

Auhind asutati 1930. aastal organisatsiooni looja ja endise presidendi James Edward Sullivani auks. Juhtimisoskuse, iseloomu, sportlikkuse ja amatöörlikkuse ideaalide tunnustamiseks loodud auhind "ületab sportlikke saavutusi ja austab neid, kes on näidanud tugevat kõlbelist iseloomu". Finalistid valitakse avalikult üles seatud kandidaatide hulgast pärast seda, kui AAU Sullivani auhinna täitevkomitee on nominatsioonid üle vaadanud. Valitakse umbes 10 poolfinalisti ja lõplik võitja selgub üleriigilise uudiste meedia erinevate liikmete, endiste võitjate ja AAU personali häälte põhjal. Viimastel aastatel annab osa lõpptulemusest ka avalik hääletus.

Auhinna esimeseks võitjaks osutus golfimängija Bobby Jones, kes võitis karjääri jooksul 13 võistlust aastatel 1923–1930. Esimene naissoost saaja oli 1944. aastal ujuja Ann Curtis, kes võitis rohkem AAU riiklikke meistrivõistlusi kui ükski teine ​​naine. Kuigi auhinda on võimalik võita korduvalt, siis seni ei ole seda kunagi juhtunud.
Maus (tank)

**Maus** (saksa keeles 'hiir') oli Saksamaal Teise maailmasõja ajal ehitatud ülirasketank, mille prototüübi valmistamine lõpetati 1944. aasta lõpus. Maus ei jõudnud kunagi lahinguväljale. Maus oli kõige suurem tank, mis maailmas seni ehitatud, ja kaalus 188 tonni. Mausi hüpoteetiliseks järglaseks on peetud tanki P1000 Ratte, mis ei jõudnudki joonestuslaualt kaugemale.
Ugongi keel

**Ugongi keel** on Hiina-Tiibeti keelkonna Tiibeti-Birma keelte lolo-birma harusse kuuluv keel, mida räägivad ugongid Tais Uthai Thani ja Suphan Buri provintsis.

Ugongi keel on välja suremas, seda rääkis 2007. aasta andmetel paaris külas umbes 150 inimest, kellest noorimad on 40. eluaastates.

Ugongi keele sõnajärg on SOV.

## Viited

## Välislingid
*http://endangeredlanguages.com/lang/3435
Prada

**Prada S.p.A**. on Itaalia luksusmoemaja, mis on spetsialiseerunud nahkkäekottide, jalanõude, rõivaste ja parfüümide müümisele. Moemaja asutas Mario Prada 1913. aastal. Firma peakorter asub Milanos, Itaalias. 2016. aastal oli moemaja käive 3,52 miljardit eurot. 

2025. aasta teatati Versace ostmisest 1,25 miljardit euro eest.

## Viited
Burberry

**Burberry Group PLC** on Briti luksusmoemaja, mille peakorter asub Londonis Suurbritannias. Moemaja toodab ja levitab vihmamantleid, välirõivaid, moeaksessuaare, lõhnaõlisid, päikeseprille ja kosmeetikat. Firma asutas Thomas Burberry 1856. aastal. Firma käive oli 2018. aastal 3,064 miljardit eurot. 

## Viited
John Devitt

**John Thomas Devitt** (4. veebruar 1937 – 17. august 2023) oli Austraalia ujuja, kes võitis 1960. aasta suveolümpiamängudel Roomas kuldmedali 100 meetri vabaujumises. Ta võitis vaieldavas olukorras, saades kuldmedali vaatamata sellele, et ajavõtjad registreerisid aeglasema aja kui Ameerika hõbemedalist Lance Larsonil. Samuti võitis ta kuldmedali 1956. aasta suveolümpiamängudel Melbourne'is 4×200 m vabaujumises.

Granville'i ujumisbasseinist vaid 250 meetri (820 jalga) kaugusel õppinud Devitt õppis valitsuse rahastatud programmi „Õpi ujuma“ raames ujuma. Ta sai hariduse kõigepealt Püha Pere algkoolis, Trongate'is, Granville Eastis, ja hiljem Parramatta Maristi keskkoolis Parramatta's. Mõlemad olid roomakatoliku koolid, kus ta võistles võistkonna nimel. Algselt treenis Devitti Tom Penny Granville'i basseinis asuvas Clyde'i ujumisklubis, kuni see 1947. aastal laiali läks ja ta kolis koos Pennyga Manly Swim Clubisse. Devitt jääb ujumisklubi liikmeks. Penny lubas oma ujujatel sageli sooja veega treenida, lastes neil ujuda elektrijaama jahutus veega täidetud basseinis. Devitt uskus, et selline koolitus andis talle eelise, kuna see õpetas teda "vihmast, kuumusest, hoovustest või muudest looduslikest või ebaloomulikest muutujatest" hoolimata edu saavutama.

Devitti esimesed katsed rahvuslikel võistlusel olid 1952. aasta Austraalia meistrivõistlustel, kus ta oli pidevalt klubikaaslase Barry Darke varjus, kes püstitas nende vanuserühmas viis Austraalia rekordit. Devitt konkureeris Darketiga 1953. aasta meistrivõistlustel uuesti, kuid pärast seda loobus Darke ujumisest ja jättis Devitti oma vanuserühmas domineerima. Kuid lahtistel meistrivõistlustel ületas teda sprindivõistlustel sageli Jon Henricks ning pikematel distantsidel Gary Chapman ja Murray Rose. Rose ja Henricks võitsid individuaalset kullad 1956. aasta suveolümpiamängudel. 18-aastaselt nimetati Devitt 1955. aasta Austraalia meistrivõistluste korraldamiseks Uus-Lõuna-Walesi meeskonna kapteniks, kuna Henricks oli esialgu vigastuste tõttu kõrvale jäetud. Henricks aga paranes ja jätis Devitti hõbedale 110 jardi vabaujumises. Ta võitis hõbedat 220 jardi vabaujumises Rose'i järel. Devitti otsus keskenduda sprindile, mis viis ta konflikti Pennyga ning ta lahkus Pennyst ning hakkas iseseisvalt harjutama. Pärast konflikti Pennyga kaalus Devitt pensionile jäämist, kuid ta astus Murray Rose'i kõrval Spit Baths-is Sam Herfordi juurde harjutama.
Charles-Villem Vallmann

**Charles-Villem Vallmann** (29. mai 1933 Tallinn – 19. september 2022) oli eesti odaviskaja ja sporditegelane.

Vallmann õppis Tallinna 26. mittetäielikus keskkoolis ja Tallinna Kehakultuuritehnikumis, lõpetas 1958 kaugõppe teel keskkooli ja 1965 Tallinna Pedagoogilise Instituudi kehakultuuriteaduskonna. 

Sportima hakkas Koplis venna Harry Vallmanni (1921–1994) õhutusel. Koolivend Ronald Ilvese eestvedamisel liitus 1949 Dünamos Viktor Vaiksaare õpilastega ja püstitas aastatel 1950–1951 odaviskes NSV Liidu noorterekordeid. Alates 1957. aastast treenis Hans Torimi juhendamisel. Sai 1958. aasta EM-il 12. ja rahvusvahelistel noorsoomängudel 1955. aastal 7. koha. NSV Liidu meistrivõistlustel võitis 1958 ja 1959 hõbeda ning 1955–1957 kolm pronksi. Tuli 1951–1964 kuus korda Eesti NSV meistriks ning võitis meistrivõistlustel kolm hõbedat ja ühe pronksi.

Ületas 1955 Harry Vallmanni vana puuodaga Gustav Sule sõjaeelse Eesti rekordi ja tõusis tulemusega 77.90 maailma kõigi aegade edetabeli esikümnesse. Parandas 1955–1960 Eesti NSV rekordit viiel korral (77.90–82.26), oli neljal hooajal (1955 ja 1958–1960) maailma edetabeli esikümnes.

Kuulus neli korda NSV Liidu koondisse ja 29 korda Eesti NSV koondisse. Palgati 1964 NSV Liidu koondise odavisketreeneriks. Oli 1965–1971 Tallinna Pedagoogilise Instituudi KKT õppejõud, 1971–1974 Tallinna Eriinternaatkooli direktori asetäitja ja 1974–2009 Kalevi Tallinna kergejõustikukooli direktor.

Ta oli liikumise Eluterve Eesti üks algatajaid (1994) ja aseesimees. 2001–2010 Eesti Treenerite Liidu juhatuse liige. Kuulus 1998–2001 Kultuurkapitali kehakultuuri ja spordi sihtkapitali nõukokku.

## Tunnustus
*1953 NSV Liidu meistersportlane
*1984 Kalevi auliige
*2004 Valgetähe V klassi teenetemärk
Rypin

**Rypin** (saksa keeles *Rippin*) on linn Poolas Kujawy-Pomorze vojevoodkonnas, Rypini maakonna halduskeskus. Rypin asub Toruńist umbes 53 km idas.

Rypinit on esmamainitud 1065. aastal, linnaõigused sai 1345. aastal. Teise Poola jagamise tulemusel läks linn 1793. aastal Preisi kuningriigi võimu alla. Alates 1807. aastast oli Rypin Varssavi hertsogiriigi koosseisus. Neljas Poola jagamise tulemusel läks linn 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu.

## Galerii

POL Rypin main square.jpg
Rypin,_Muzeum_Ziemi_Dobrzyńskiej.jpg
RYPIN Dom Handlowy KDSH.jpg
Rypin, Kościuszki 2, hotel Szczotkowskich (1).jpg


## Viited
Rätsep (perekonnanimi)

**Rätsep** on eesti perekonnanimi.

2019. aasta 1. jaanuari seisuga oli Eestis perekonnanimi Rätsep 814 inimesel: 391 mehel ja 423 naisel. Perekonnanimede levikult on Rätsep meeste puhul 100. kohal ja naiste puhul 104. kohal. Perekonnanime Rätsep kandja oli keskmiselt 43 aasta vanune (mediaanvanus oli 41). Perekonnanimi Rätsep on levinuim Hiiu maakonnas, kus neid on maakonna 10 000 elaniku kohta 17,78.

## Nime kandjaid
*Aavo Rätsep, eesti põlevkivikeemiateadlane (1933–2018) 
*Artur-Mihail Rätsep, eesti ajakirjanik (1918–2012)
*Auris Rätsep, eesti ärimees (1969–)
*Elmar Rätsep, eesti loomakasvatusteadlane (1923–2001)
*Huno Rätsep, eesti keeleteadlane (1927–)
*Ilme Rätsep, eesti tekstiilikunstnik (1958–)
*Irina Rätsep, Eesti skulptor (1946–2016)
*Jüri Rätsep, Eesti poliitik (1935–2018) 
*Kaide Rätsep, eesti vaimulik (1926–1994)
*Margus Rätsep, eesti füüsik (1959–) 
*Tõnis Rätsep, eesti näitleja (1947–)
*Tõnu Rätsep, eesti arstiteadlane (1969–) 
*Väino Rätsep, eesti onkoloog (1928–2023)
*Ülo Rätsep, eesti tehnikateadlane (1943–1994) 
*...

## Vaata ka
*Rätsepp

## Viited
Esku allikas

**Esku allikas** on allikas Harjumaal Saue vallas Tagametsa külas. Allikas jääb Lääne-Eesti vesikonda, Harju alamvesikonda. Veekogule on seatud järgmised piirangud: veekaitsevöönd 10 m / 0,03 ha, ehituskeeluvöönd 25 m / 0,19 ha, piiranguvöönd 50 m / 0,78 ha. Veekogu Keskkonnaregistri kood on VEE4101900 .

## Viited
Nakło nad Notecią

**Nakło nad Notecią** (saksa keeles *Nakel*, *Nakel an der Netze*) on linn Poolas Kujawy-Pomorze vojevoodkonnas, Nakło maakonna ja Nakło nad Notecią valla halduskeskus. Linn asub Noteći jõe ääres, Bydgoszczi kesklinnast umbes 27 km läänes.

Nakło nad Notecią sai linnaõigused 1299. aastal. Esimese Poola jagamise tulemusel läks linn 1772. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1920. aastal läks linn Poola koosseisu tagasi.

## Galerii

Naklo06.JPG
Naklo33.JPG
Naklo town hall1.jpg
Naklo Bydgoska street2.jpg
Naklo tenement houses4.jpg
Nakło_nad_Notecią_-_Rynek.jpg


## Viited
Guéridon

***Guéridon*** ([gerid'oon]; prantsuse keelest, rahvaliku laulu tegelase Guéridoni pärisnimest) on väikest lauakest kandev nikerdatud, sageli kullatud postament, 17. sajandil kujunenud mööbliese. Sõna kasutatakse ka mitmele peenele jalale toetuva väikese ümmarguse laua kohta.

17. sajandil, Louis XIV stiilis kujundati *guéridon* sageli õlal lauda kandva neegri kujulisena. Mööblitükil eksponeeriti iluvaase, küünlajalgu ja muid kunsti- või toredusesemeid.

## Viited
Pulga allikas

**Pulga allikas** oli allikas Harju maakonnas Saue vallas Tabara külas. Allikas jäi Lääne-Eesti vesikonna Harju alamvesikonda. Veekogule olid seatud järgmised piirangud: veekaitsevöönd 10 m / 0,03 ha, ehituskeeluvöönd 25 m / 0,19 ha, piiranguvöönd 50 m / 0,78 ha. Veekogu Keskkonnaregistri kood oli VEE4505300.

2022. aasta aprillis ei leitud allikapunktis ega selle lähiümbruses enam allikat. 2019/2020. aasta lageraie tagajärjel oli harvesteriroobaste põhjas näha küll lompe, kuid ühestki neist vett välja ei voolanud. Punkti asukohas oli umbes 5 cm paksuse jääkihi all umbes 30 cm sügavune roopalomp, kuid puuduv väljavool ja jäätumine näitas, et vesi ei liigu lombis läbi pinnase. Seetõttu ei ole seda mingit põhjust allikaks nimetada.

## Viited
Kase (perekonnanimi)

**Kase** on eesti perekonnanimi. 

2019. aasta 1. jaanuari seisuga oli Eestis perekonnanimi Kase 810 inimesel: 379 mehel ja 431 naisel. Perekonnanimede levikult on Kase meeste puhul 108. kohal ja naiste puhul 103. kohal. Perekonnanime Kase kandja oli keskmiselt 41 aasta vanune (mediaanvanus oli 40). Nimi on levinuim Viljandi maakonnas, kus neid on maakonna 10 000 elaniku kohta 14,22.

## Nime kandjaid
*Artur Kase, Eesti sõjaväelane (1898–1988)
*Asko Kase, eesti filmilavastaja (1979–)
*Johan Kase, Eesti sõjaväelane (1896–1994)
*Kajar Kase, eesti ajakirjanik (1980–) 
*Martin Kase, eesti jalgpallur (1993–) 
*...

## Viited
Rehe allikas

**Rehe allikas** (ka *Ohvriallikas*) on ohvriallikas Harju maakonnas Saue vallas Laitse külas.

Allikas jääb Lääne-Eesti vesikonda Harju alamvesikonda. Veekogule on seatud järgmised piirangud: veekaitsevöönd 10 m / 0,03 ha, ehituskeeluvöönd 25 m / 0,19 ha ja piiranguvöönd 50 m / 0,78 ha.

Allikas on tunnistatud riiklikuks kultuurimälestiseks.

## Viited

## Välislingid
* 
*
Kruus (perekonnanimi)

**Kruus ** on eesti perekonnanimi. 

2019. aasta 1. jaanuari seisuga oli Eestis perekonnanimi Kruus 830 inimesel: 380 mehel ja 450 naisel. Perekonnanimede levikult on Kruus meeste puhul 106. kohal ja naiste puhul 96. kohal. Perekonnanime Kruus kandja oli keskmiselt 43 aasta vanune (mediaanvanus oli 43). Nimi on levinuim Hiiu maakonnas, kus seda on maakonna 10 000 elaniku kohta 19,87 inimesel.

2021. aasta 1. jaanuari seisuga oli Eestis perekonnanimi Kruus 833 inimesel: 379 mehel ja 454 naisel. Perekonnanimede levikult on Kruus meeste puhul 108. kohal ja naiste puhul 93. kohal.

## Nime kandjaid
*Aleksander Kruus, eesti vaimulik (1892–1946)
*Hans Kruus, eesti ajaloolane ja poliitik (1891–1976)
*Heino Kruus, eesti korvpallur (1926–2012)
*Hermann Kruus, Eesti politseinik (sündis 1895)
*Jaan Kruus, eesti sõjaväelane (1884–1942)
*Jaan Kruus, eesti aabitsakirjanik ja tõlkija (1851–1897)
*Jesper Kruus, Rootsi sõjaväelane ja riigitegelane (suri 1622)
*Krista Kruus, eesti purjetaja (1971–)
*Märt Kruus, eesti entomoloog (1942–2025)
*Oskar Kruus, eesti kirjandusteadlane ja kirjanik (1929–2007)
*Priit Kruus, eesti kirjanik (1981–2018)
*Rein Kruus, eesti kirjandusteadlane (1957–1992)
*Ülle Kruus, eesti kunstiajaloolane (1958–)
*...

## Viited
Skępe

**Skępe** on linn Poolas Kujawy-Pomorze vojevoodkonnas Lipno maakonnas, Skępe valla halduskeskus. Skępe asub Toruńi kesklinnast umbes 54 km idakagus.

Skępe sai linnaõigused 1445. aastal, kuid kaotas need 1870. aastal. Tagasi sai Skępe linnaõigused 1997. aastal. Teise Poola jagamise tulemusel läks linn 1793. aastal Preisi kuningriigi võimu alla. Alates 1807. aastast oli Skępe Varssavi hertsogiriigi koosseisus. Neljas Poola jagamise tulemusel läks linn 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu.

## Galerii

Kościół Miłosierdzia Bożego w Skępem.jpg
Zajazd Pod Kasztanami w Skępem1 N. Chylińska.JPG
Poland. Skępe 016.JPG
Poland. Skępe 014.JPG


## Viited
Kowal

**Kowal** on linn Poolas Kujawy-Pomorze vojevoodkonnas Włocławeki maakonnas. Kowal asub Włocławekist umbes 15 km lõunakagus.

Kowalit on esmamainitud 1185. aastal, linnaõigused sai 1519. aastal. 1870. aastal kaotas Kowal linnaõigused, kuid sai need 1919. aastal tagasi.

## Galerii

Skwer_Kazimierza_Wielkiego_w_Kowalu_-_06.jpg
Kościół parafialny p.w. św Urszuli w Kowalu - 01.jpg
Market Square in Kowal (4).jpg
Kowal - Fire station.jpg


## Viited
Andryusha-klassi miinitraaler

**Andryusha klassi miinitraaler** **(Projekt 1256 Topaz)** oli Nõukogude Liidus valmistatud eksperimentaalne solenoidne miinitraaler-miinilõhkaja. 

## Laevad
Kokku valmistati 1974. aastal kaks seda klassi laeva:
* BT-177 Altaiski Komsomolets (Алтайский комсомолец) 
* BT-137 Komsomolets Estonii (Комсомолец Эстонии)

## Ehitus
### Andmed
*Pikkus 47,9 m
*Laius 8,7 m
*Süvis 4,2 m
*Veeväljasurve 386 t
*Peamasinad 2x 4750 hj diiselmootorit M-504A-3 + 1x 20 000 hj gaasiturbiin M-8NL
*Kiirus 38 sõlme
*Relvastus 1x 30 mm automaatkahur AK-306, –8 meremiini
*Meeskond 20 inimest

### Kirjeldus
Laevakered olid plastikust. Neil olid võimsad peamasinad, mis pidid tekitama tugevat müra, neutraliseerimaks või initsieerimaks meremiine. Samuti olid neil solenoidsed seadmed tugeva elektromagnetvälja tekitamiseks ja seeläbi miinide lõhkamiseks. Laeva korsten oli tegelikult gaasiturbiinseadmetele, kuna diisel-peamasinate väljalaskesüsteem oli parrastes. Et laev võis oma tegevuse ajal ka ise kergesti hukkuda, paigaldati kaugjuhtimissüsteem (telejuhtimissüsteem) RTU-2V. Kaugjuhtimissüsteem aga polnud piisavalt toimiv ja nii kasutati laevu tegelikult vaid mehitatuina.

## Ajalugu
Laevad kuulusid Balti laevastiku 94. punalipulise miinitraalerite brigaadi 40. kaardiväe baasitraalerite divisjoni ja kodusadam oli Tallinnas asuv Miinisadam. Arvatavasti sõitis BT-177 1970. aastatel Katariina kai juures navigatsiooni-lohakusvea tõttu kividesse ja vigastas vööri. 

Pärast Nõukogude Liidu lagunemist jäid laevad seisma. Juunis 1993 kustutati mõlemad laevastiku nimekirjast ja pärast Miinisadama ülevõtmist 1994. aasta suvel Eesti mereväe poolt lammutati sealsamas paari aasta jooksul.

## Välislingid
*Russianships.info: Project 1256
*Navypedia.org: BT-177
Lacoste

**Lacoste** on Prantsusmaa ettevõtte, mille asutasid 1933. aastal tennisemängija René Lacoste ja André Gillier. 

Ettevõtte peakorter asub Troyes Prantsusmaal. Ettevõte valmistab ja müüb rõivaid, jalanõusid, spordiriideid, prille, nahktooteid, parfüüme, käterätikuid ja kelli. Ettevõtte kaubad võib ära tunda rohelise krokodilli logo järgi.

2012. aasta novembris ostis Lacoste'i Šveitsi perekontsern Maus Frères.

## Viited